L'artista Pascual Gimeno aconseguix el primer premi del Concurs de pintura ràpida “José Manaut” 2023
30 de setembre de 2023

L'alcalde Joanma Miguel i la regidora de Cultura, Mª José Llopis, han entregat hui els guardons del Concurs de pintura ràpida a l'aire lliure “Pintor José Manaut” 2023. El primer premi, dotat amb 700 euros, ha recaigut en l'artista Pascual Gimeno de la localitat de Museros.

En esta sisena edició del certamen també han sigut guardonats Gonzalo Romero de Marines amb el segon premi, de 500 euros, i Beatriz Romero d'Agost amb el tercer, de 300 euros. El jurat també ha decidit concedir, pel valor de les seues obres, dos mencions a Miguel Díaz de Llíria i Francisco López de València.

Durant tot el matí, els artistes participants han estat plasmant en les seues obres la vida de Llíria a través dels seus carrers i espais públics.

Este certamen artístic es realitza anualment en memòria del reconegut pintor, deixeble de Sorolla i nascut a Llíria, José Manaut (1898-1971).